جمهور باشقانی رجب طیب اردوغان آمریکا پرزیدنتی دونالد ترامپ ایله هر گؤروشون‌دن سونرا بیرلیکده یاخشی شئی‌لر ائده‌جک‌لری ایستیقامتینده اومیدلری‌نین داها دا آرتدیغینی سؤیله‌دی.
A News تلویزیونونا موصاحیبه وئرن اردوغان ترامپ ایله مایین 16-17-ده واشینگتن-دا قارشی‌لیق‌لی گؤروشه‌جک‌لرینی آچیقلادی.
فتح الله چی ترور تشکیلاتی‌نین (فتو) قولدورباشی‌نین تحویل وئریلمه‌سی مسئله سینده واشینگتن رهبرلیگینی سابیق پرزیدنت باراک اوباما-‌دان داها صمیمی گؤردوگونو وورغولایان اردوغان دئدی کی، پنسیلوانیا-دان 170 اؤلکه‌نی ایداره ائدیرم شکلینده بیانات‌لار وئرن بو آدام‌دان بونون حسابینی یقین کی، سوروشا‌جاق‌لار." دئدی.
تورکیه‌ده آوریلین 16-دا کئچیریلن رفرندوملا یئنی حکومت سیستمینه 2019-جو ایلده کئچیله‌جگینی ایفاده ائدن اردوغان بونون بیر رژیم دییشیک‌لیگی اولمادیغینی بیر داها دیله گتیردی.
سون واخت‌لاردا غربین تورکیه‌یه ایستیقامت‌لی رفتارینی دا دیرلندیرن اردوغان آوروپا اؤلکه‌لری‌نین سرعتله ناسیزم و فاشیزمه دوغرو اوز توتدوغونو نمونه‌لر وئره‌رک ایفاده ائتدی.
آوروپا گوونلیک و امکداش‌لیق تشکیلاتی‌نین تورکیه‌یه گؤندردیگی موشاهیدچی هئیتینه ایله علاقه‌لی اولا‌راق بعضی فوتوشکیل‌لری گؤسترن اردوغان موشاهیدچی‌لرین ترور تشکیلاتی پ.کا.کا ایله ایچ-ایچه اولدوق‌لارینی ایضاح ائتدی و آوروپا گوونلیک و امکداش‌لیق تشکیلاتی‌نین اعتبارلی‌لیغینی ایتیردیگینی وورغولادی.
تورکیه‌نین ترورلا قطعیتلی شکیلده موباریزه آپاردیغینی بیل‌دیرن اردوغان 20 آیدا تخمینن 11 مینه یاخین تروریست‌ین  اؤلدورولدوگونه دایر معلومات وئردی.
تورکیه ایله آوروپا بیرلیگی آراسیندا گرگین‌لشن علاقه‌لری ده دیرلن‌دیرن اردوغان دئدی کی، بیرلیگ اول ایکی اوزلولوکدن، یالان دانیشماق‌دان ال چکمه‌لی‌دیر. لازیم اولارسا تورکیه‌ده آوروپا بیرلیگی عضو‌لوگو ایله علاقه‌دار رفروندوم کئچیریله بیلر.
